b'\n_START_ARTICLE_\nVerdesca\n_START_PARAGRAPH_\nUna verdesca \xc3\xa9s una construcci\xc3\xb3 militar defensiva feta de fusta. Es constru\xc3\xafa damunt d\xe2\x80\x99una torre, dalt d\xe2\x80\x99una muralla, sobre un pont, en un giny d\xe2\x80\x99assalt... etc., per a protegir els combatents dels trets dels enemics.   Les refer\xc3\xa8ncies semblen indicar que s\xe2\x80\x99empraven bastons en la seva construcci\xc3\xb3. Aix\xc3\xb2 \xc3\xa9s: fusta en estat natural, amb branques de secci\xc3\xb3 rodona. M\xc3\xa9s econ\xc3\xb2mica i resistent que la fusta escairada en taulons.\n_START_SECTION_\nEtimologia\n_START_PARAGRAPH_\nDel baix llat\xc3\xad bretesca, influenciat per l\xe2\x80\x99adjectiu verd. Els termes occitans antics (bertresca, verdesca), francesos antics (bretesche, berteiche, bretesse), italians antics (bertesca, bertescha) provenen igualment del baix llat\xc3\xad.'